CELEX: 62010CN0596
Language: bg
Date: 2010-12-16 00:00:00
Title: Дело C-596/10: Иск, предявен на 16 декември 2010 г. — Европейска комисия/Френска република

5.3.2011   
            
            
               BG
            
            
               Официален вестник на Европейския съюз
            
            
               C 72/11
            
         Иск, предявен на 16 декември 2010 г. — Европейска комисия/Френска република
   (Дело C-596/10)
   2011/C 72/18
   Език на производството: френски
   
      Страни
   
   
      Ищец: Европейска комисия (представители: F. Dintilhac и M. Afonso)
   
      Ответник: Френска република
   
      Искания на ищеца
   
   
               —
            
            
               да се установи, че като прилага намалена ставка на ДДС за доставки, свързани с еднокопитни животни и особено с коне, когато те обикновено не се предназначени за използване при приготвянето на хранителни продукти или в селскостопанското производство, Френската република не е изпълнила задълженията си по членове 96—99 от Директивата ДДС (1) и приложение III към нея;
            
         
               —
            
            
               да се осъди Френската република да заплати съдебните разноски.
            
         
      Правни основания и основни доводи
   
   В подкрепа на своя иск Комисията повдига две твърдения за нарушение, изведени от несъобразяването с Директивата ДДС на националното законодателство, което от една страна прилага намалена ставка от 5,5 % за доставките, непопадащи в посочените в приложение III към директивата изключенията, а от друга страна за някои доставки прилага намалена ставка от 2,10 %.
   С първото си твърдение за нарушение ищецът твърди, че освен прилагането на намалена ставка на ДДС от 5,5 % за доставките, свързани с живите еднокопитни животни, независимо от тяхното използване, френската правна уредба съдържа и други разпоредби, които не са в съответствие с Директивата ДДС, и по-специално с точки 1 и 11 от приложение III към директивата.
   С второто си твърдение за нарушение Комисията посочва съществуването на административна практика на ответника, която се състои в прилагането на ставка от 2,10 % за продажбите в полза на неподлежащи на облагане с ДДС лица на непредназначени за клане живи животни и в частност на конете за походи, състезания, развлечение и езда.
   
      (1)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7).